კრემონის პროვინცია

კრემონის პროვინცია (na) — პროვინცია იტალიაში, ლომბარდიის რეგიონში. დედაქალაქია კრემონა. პროვინციის ფართობი 1 771 კმ²-ია, მოსახლეობა 2008 წლის აღწერის მონაცემებით  358 628 ადამიანს შეადგენს. შედგება 115 კომუნისგან. იტალიის უგრძესი მდინარე — პო, წარმოადგენს ბუნებრივ საზღვარს პიაჩენცის პროვინციასთან, მდინარე ოლო კი ბრეშის პროვინციისგან გამოყოფს.

პროვინციას პადანის ვაკის ცენტრალური ნაწილი უჭირავს, აქედან გამომდინარე, მისი მთლიანი ტერიტორია ბრტყელია, ყოველგვარი მთისა და გორაკ-ბორცვების გარეშე. გადაკვეთს რამდენიმე მდინარე, მათ შორის სერიო, ადა და ხელოვნური არხები, რომელთა უმრავლესობაც საირიგაციოდ გამოიყენება.

კომუნები
2005 წლის მონაცემებით, მოსახლეობის რაოდენობის მხრივ ძირითადი კომუნებია:
მინი|250პქ|მარცხნივ|ტიპური კრემონული სოფელი
კომუნამოსახლეობაკრემონა72 413კრემა31 471ლაზალმაჯორე14 078კასტელეონე9 490სორეზინა9 377რივოლტა-დ’ადა8 115სონჩინო7 581პანდინო7 345პიციგეტონე6 956სპინო-დ’ადა6 948ოფანენგო5 798კასტელვერდე5 542

ეკონომიკა
კრემონის ეკონომიკის მთავარი რესურსი სოფლის მეურნეობაა (ძირითადად სიმინდი, ქერი, სოიო, შაქრის ჭარხალი). საკმაოდ განვითარებულია მრეწველობაც, ძირითადად ჩრდილოეთ ნაწილში, სადაც განთავსებულია ტექსტილის, ქიმიური და მექანიკური ფაბრიკები.

იხილეთ აგრეთვე
იტალიის პროვინციები

რესურსები ინტერნეტში
ოფიციალური საიტი 

კატეგორია:იტალიის პროვინციები